CELEX: 
Language: bg
Date: 2019-03-14 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за допълване на Регламент (ЕС) № 305/2011 на Европейския парламент и на Съвета чрез установяване на класове на експлоатационни показатели във връзка с въздухопропускливостта на пластмасовите и стъклените елементи за покривно осветление и покривните люкове

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               В Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета
                  1
                са предвидени две основни алтернативни възможности за установяване на класове на експлоатационни показатели по отношение на съществените характеристики на строителните продукти. Съгласно член 27, параграф 1 и член 60, буква е) това може да се извършва чрез делегирани актове на Европейската комисия, докато член 27, параграф 2 дава възможност за тази цел да се използват хармонизирани стандарти въз основа на преразгледан мандат. В съответствие с член 27, параграф 2, първа алинея, когато Комисията е установила такива класове, европейските органи по стандартизация използват тези класове в хармонизираните стандарти.
            
            
               Съгласно определението по член 2, точка 7 от Регламент (ЕС) № 305/2011 „клас“ е ограничен от минимална и максимална стойност обхват от нива на експлоатационните показатели на строителен продукт. По този начин класовете в Регламент (ЕС) № 305/2011 винаги представляват даден обхват на определен експлоатационен показател на съответния продукт.
            
            
               Освен това в Регламент (ЕС) № 305/2011 — за разлика от предишния законодателен акт в тази област: Директива 89/106/ЕИО на Съвета — не се разграничават видове класове в зависимост от техния произход. Поради това класовете на експлоатационни показатели, установени от Европейската комисия, и класовете, определени от европейските органи по стандартизация, трябва да се признават и спазват по един и същи начин.
            
            
               Номерът на европейския стандарт за продукти EN 1873:2005 за пластмасовите елементи за покривно осветление беше за първи път публикуван съгласно Директива 89/106/ЕИО в Официален вестник на Европейския съюз през юни 2006 г.
                  2
               . Този хармонизиран стандарт не съдържа класификация на експлоатационните показатели на продуктите, които са в неговия обхват, във връзка със съществената характеристика за въздухопропускливост.
            
            
               Наскоро Европейският комитет за стандартизация (CEN) представи пред Европейската комисия нова версия на този стандарт — EN 1873:2014+A1:2016. Тази версия съдържа класификация на експлоатационните показатели на продуктите, които са в обхвата на стандарта, във връзка със съществената характеристика за въздухопропускливост, като са въведени три класа експлоатационни показатели. Понастоящем този стандарт е предмет на преглед от страна CEN, за да могат да се обхванат пластмасовите и стъклените елементи за покривно осветление и покривните люкове. Предвидено е следващата версия на стандарта да включва три части, а именно EN 1873-1, EN 1873-2 и EN 1873-3, като и трите части трябва да съдържат посочената класификация.
            
            
               Номерът на европейския стандарт за продукти EN 14963:2006 за непрекъснатите елементи от пластмаса за покривно осветление беше за първи път публикуван съгласно Директива 89/106/ЕИО в Официален вестник на Европейския съюз през юли 2009 г.
                  3
               . Този хармонизиран стандарт не съдържа класификация на експлоатационните показатели на продуктите, които са в неговия обхват, във връзка със съществената характеристика за въздухопропускливост.
            
            
               Наскоро CEN информира Европейската комисия, че следващата преразгледана версия на този стандарт ще съдържа същата класификация на експлоатационните показатели на продуктите, които са в неговия обхват, във връзка със съществената характеристика за въздухопропускливост, която ще е еднаква с тази от EN 1873.
            
            
               Съгласно тези стандарти оценката на експлоатационните показатели във връзка с въздухопропускливостта трябва да се извърши, използвайки различни нива на вътрешното налягане, като се увеличава на стъпки от 4 Pa до100 Pa. Класификацията на резултатите може да се изрази чрез диаграма, където са изобразени три класа под формата на правоъгълници, разграничени от прави линии между нивата, указващи различните резултати при нива на вътрешното налягане от 4 Pa и 100 Pa.
            
            
               Тъй като съгласно Регламент (ЕС) № 305/2011 въвеждането на такива нови класификации в хармонизирани стандарти от самите европейски органи по стандартизация би изисквало изготвянето на нови преразгледани мандати, което не беше направено и което би отнело повече време, беше счетено за по-целесъобразно да се предложи настоящият делегиран регламент. 
            
            
               Не беше сметнато за уместно да бъдат включени в обхвата на делегирания регламент други класификации на експлоатационните показатели, съдържащи се в засегнатите стандарти, тъй като съгласно Регламент (ЕС) № 305/2011 класификациите, включени в хармонизирани стандарти, чиито номера са били публикувани съгласно Директива 89/106/ЕИО в Официален вестник на Европейския съюз, трябва да се считат за приложими по силата на Регламент (ЕС) № 305/2011, без да са необходими каквито и да било допълнителни действия.
            
            
               2.КОНСУЛТАЦИИ ПРЕДИ ПРИЕМАНЕ НА АКТА
            
            
               Проектът на делегиран регламент беше обсъден на заседанието на консултативната група по строителните продукти
                  4
                (КГ) на 15 март 2017 г. Той беше представен и за писмена консултация между експертите в периода от 1 март до 31 март 2017 г. Преди провеждането на тези консултации на всички държави членки беше дадена възможност да определят експертите, които да участват в тях. Освен тези експерти в консултациите участваха и други външни заинтересовани страни. Документите, обсъдени в КГ и свързани с писмената консултация, бяха предадени едновременно на Европейския парламент и Съвета, както е предвидено в Общото споразумение относно делегираните актове. Представените при тези консултации мнения бяха взети предвид при изготвяне на окончателния проект на настоящия акт, предназначен за междуведомствената консултация.
            
            
               За да се съберат мненията на обществеността за проекта, публичен достъп до него беше осигурен чрез портала „По-добро регулиране“ от 8 ноември 2018 г. до 6 декември 2018 г. и беше предоставен на СТО в периода от 15 ноември 2018 г. до 14 януари 2019 г. Три заинтересовани страни представиха коментари — всичките бяха от техническо естество с оглед на усъвършенстване на определенията в приложението и тъй като бяха добре обосновани, приложението беше съответно изменено.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               Съгласно член 27 от Регламент (ЕС) № 305/2011 могат да се установяват класове на експлоатационни показатели по отношение на съществените характеристики на строителните продукти. Съгласно член 27, параграф 1 и член 60, буква е) това може да се извършва чрез делегирани актове на Комисията. В съответствие с член 27, параграф 2, първа алинея, когато Комисията е установила такива класове, европейските органи по стандартизация използват тези класове в хармонизираните стандарти.
            
            
               Съгласно член 2, точка 7 от Регламент (ЕС) № 305/2011 „клас“ е ограничен от минимална и максимална стойност обхват от нива на експлоатационните показатели на строителен продукт. В Регламент (ЕС) № 305/2011 не са разграничени различни видове класове. Поради това класовете на експлоатационни показатели, установени от Комисията, и класовете, определени от европейските органи по стандартизация, трябва да се признават и спазват по един и същи начин.
            
            
               Тъй като съгласно Регламент (ЕС) № 305/2011 въвеждането на нови класификации на експлоатационните показатели в хармонизирани стандарти от самите европейски органи по стандартизация би изисквало изготвянето на нови преразгледани мандати, което не се направи, беше счетено за по-целесъобразно да се предложи настоящият проект на делегиран регламент. Поради тези съображения делегираният регламент следва да се приеме, за да се установят нови класове на експлоатационни показатели за горепосочените групи продукти.
            
         
         
            
               Делегираният регламент отговаря на принципа на пропорционалност. Благодарение на него се смекчават някои трудности, които поражда Регламент (ЕС) № 305/2011 във връзка със създаването на системи за класифициране на експлоатационните показатели на строителните продукти, поради което може да се заключи, че той е от полза за целия европейски строителен сектор.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 14.3.2019 година
            
            
               за допълване на Регламент (ЕС) № 305/2011 на Европейския парламент и на Съвета чрез установяване на класове на експлоатационни показатели във връзка с въздухопропускливостта на пластмасовите и стъклените елементи за покривно осветление и покривните люкове
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета
                  5
               , и по-специално член 27, параграф 1 от него,
            
            
               като има предвид, че:
            
            
               (1)Първоначално европейският стандарт EN 1873 за пластмасовите елементи за покривно осветление беше приет от Европейския комитет за стандартизация (CEN) през 2005 г., а европейският стандарт EN 14963 за непрекъснатите елементи от пластмаса за покривно осветление — през 2006 г. Тези хармонизирани стандарти не съдържат класификация на експлоатационните показатели на продуктите, които са в техния обхват, във връзка със съществената характеристика за въздухопропускливост.
            
            
               (2)За да се отговори по-добре на нуждите на пазара, новите версии на тези стандарти, а именно EN 1873-1, EN 1873-2 и EN 1873-3, обхващащи пластмасовите и стъклените елементи за покривно осветление и покривните люкове, както и EN 14963 следва да включват класификация на експлоатационните показатели на продуктите, които са в обхвата им, във връзка със съществената характеристика за въздухопропускливост. В класификацията следва да са предвидени три класа експлоатационни показатели.
            
            
               (3)Съгласно член 27 от Регламент (ЕС) № 305/2011 класовете на експлоатационни показатели във връзка със съществената характеристика за въздухопропускливост могат да се установяват от Комисията или европейски орган по стандартизация въз основа на преразгледан мандат, изготвен от Комисията. Предвид на необходимостта да се установят възможно най-скоро допълнителни класове на експлоатационни показатели Комисията следва да определи новите класове на експлоатационни показатели. В съответствие с член 27, параграф 2 от посочения регламент тези класове трябва да се използват в хармонизираните стандарти,
            
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Установяват се определените в приложението класове на експлоатационни показатели във връзка с въздухопропускливостта на пластмасовите и стъклените елементи за покривно осветление и покривните люкове.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 14.3.2019 година.
            
         
         
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        ОВ L 88, 4.4.2011 г., стр. 5.
               
               
                  
                     (2)
                  
                        ОВ C 134, 8.6.2006 г., стр. 1.
               
               
                  
                     (3)
                  
                        ОВ C 152, 4.7.2009 г., стр. 9.
               
               
                  
                     (4)
                  
                        Код E01329 в Регистъра на експертните групи към Комисията и други подобни структури.
               
               
                  
                     (5)
                  
                        ОВ L 88, 4.4.2011 г., стр. 5.
               
            
      
    ---documentbreak--- 
      
         
         
            
               ПРИЛОЖЕНИЕ 
            
            
               Класове на експлоатационни показатели във връзка с въздухопропускливостта на пластмасовите и стъклените елементи за покривно осветление и покривните люкове
            
            
            
                     
                        Клас
                     
                  
                  
                     
                        Долна гранична стойност на вътрешното налягане  
                        (4 Pa)
                     
                  
                  
                     
                        Горна гранична стойност на вътрешното налягане  
                        (100 Pa)
                     
                  
               
                     
                  
                  
                     
                        Въздухопропускливост  
                        (в m3/(h.m))
                     
                  
               
                     
                        A*
                     
                  
                  
                     
                        < 1,4
                     
                  
                  
                     
                        < 12
                     
                  
               
                     
                        B
                     
                  
                  
                     
                        ≥1,4
                     
                  
                  
                     
                        ≥12
                     
                  
               
                     
                        C
                     
                  
                  
                     
                        ≥ 6
                     
                  
                  
                     
                        ≥ 50
                     
                  
               
                     
                        * Освен че се декларира класът в случай на клас А, се декларират също така най-лошите резултати от всички стъпки във връзка с налягането, като се използва следният образец: Клас A (вътрешно налягане (100Pa), оценена норма на пропускливост).
                     
                     
                        Забележка: границите на класовете, използвани в тази таблица, могат да се получат по следната формула:  
                        
                           
                     
                     
                        където:
                     
                     
                        Q          е нормата на пропускливост в m³ на час, на линеен m от повърхността на покривното осветление по време на изпитване при вътрешното налягане;
                     
                     
                        P          е вътрешното налягане по време на изпитване (в Pa);
                     
                     
                        Q100  е нормата на пропускливост в m³ на час, на линеен m от повърхността на покривното осветление при вътрешно налягане 100 Pa.